text:
Clanfurt, la capitâl dal Land Carinzie, e pues infin svantâ, e pe prime volte intai siei luncs secui di storie, il titul di “citât metropolitane”, par vie che – in graciis dal fat che intal ultin an la popolazion e je incressude di 526 unitâts – si è superade la bramade misure di cent mil abitants. Di chest si indalegre dal sigûr il sindic Maria Luise Mathiaschitz, ma pe int de citât al cambiarà une vore pôc. Sul andament numeric de popolazion no influissin dome lis nassitis, ma ancje l’aflùs e il deflùs di students e di chei che a domandin asîl e, nancje dîlu, i decès. Propit par chest motîf, il status di citât metropolitane di Clanfurt al reste inmò sul ôr, stant che a Fevrâr di chest an la citât e veve 100.136 abitants. Bielzà intal 2016 – cun di fat – chest limit al fo tocjât in graciis dal rivâ di migrants, che daspò putrop si spostarin, fasint tornâ indaûr i numars e gjavant il titul ae citât. Daûr des normis europeanis – cun di fat – si à di tignì cont dome di chei abitants che a risiedin in citât almancul par 90 dîs. Par chest motîf, i dâts su la popolazion a vegnin publicâts dal ent statistic austriac dome ae fin dai trê mês, e in teorie il numar al podarès za jessi tornât disot dai cent mil.
Clanfurt e il dulintor a son simpri stâts lûcs bramâts dai turiscj, ancje par vie de vicinance dal Wörtersee e dal clime cetant dolç. E di fat, la citât e presum che intai agns che a vegnin si varà une incressite dal aflùs turistic, robe che e tornarà a fâ sflorî il marcjât imobiliâr, ma che e podarès ancje palesâsi in mût negatîf, cuntun aument avonde penç dai presits dai imobii.
Dut câs, il fat di jessi deventade citât metropolitane nol vûl dî che a rivaran plui bêçs. I politics de citât a vuadagnaran come simpri e ancje i contribûts pro capite che a vegnin paiâts de aministrazion citadine – par cumò 1.180 euros parom – no mudaran. Par une citât a pene nomenade “citât metropolitane” no son previodûts nancje auments dai contribûts di bande de Union Europeane, par cause di une modifiche jentrade in vore siet agns indaûr, di une leç che e dopleave i contribûts pro capite pai comuns che a fossin rivâts a cincuante mil abitants. Daspò de modifiche, su chest dopleament no si pues plui fâ calcul e inalore, su la fonde des leçs di vuê, la aministrazion citadine e varà di fâ cuintri ai problemis che a rivuardin il trafic, la planificazion e lis infrastruturis cui stes mieçs economics di prime.
L’unic mudament positîf che la citât di Clanfurt e metarà in vore in curt e sarà la introduzion di une mieze ore di soste a gratis in citât e – cun di plui – di cumò indevant su lis cjartutis stradâls il puntin che al marche Clanfurt al sarà plui grant! ❚
Barbara Cinausero


c: text/html

text:
… usgnot
Une bielissime poesie, plene di sintiment, di Marie Grazie Di Glerie e devente une cjante interpretade de biele vôs di Alice. La musiche e je di Marco Liverani. Look at… the movie: Anìn a grîs
Anìn a grîs usgnot
jenfri jerbe e tiere
dongje il Tiliment.
Anìn a pièrdisi tal scûr
fra sterps e cîl
cence carnîrs nè bêçs.
Siôrs di libertât a racuei
grignei di vite e respîrs di ajar net
e a durmî di voie sul jèt
d’arint da l’aghe cence pore d’inneâsi
marivèe di sanc lontan da gilugne
e dal lisp dai simiteris.
Anìn a grîs usgnot
jenfri erbe e tiere.
Anìn a grîs usgnot
dongje il Tiliment.
Anìn a stelis usgnot
cun voi discolçs e musiche
tal flât cjalt da nestre piçule poesie.
Siôrs di libertât a racuei
grignei di vite e respîrs di ajar net
e a durmî di voie sul jèt
d’arint da l’aghe cence pore d’inneâsi
marivèe di sanc lontan da gilugne
e dal lisp dai simiteris.
Anìn a grîs usgnot
jenfri jerbe e tiere.
Anìn a grîs usgnot
dongje il Tiliment.
…la cjase plui viele
Daspò i lavôrs di sistemazion, miercus ai 15 di Avrîl 2015, e je stade screade la Cjase Medievâl di Cividât cuntun incuintri li dal Munistîr di S.Marie in Vâl indulà il sindic Stiefin Balloch, la storiche Silvie Zambon e il responsabil de associazion Ambientarti di Cividât a àn fevelât dal progjet pe sistemazion de cjase e di cualis che a son lis ideis par gjestîle. Il sindic nus à contât di cemût che lis robis a son ladis indenant in timps une vore curts tant che il progjet presentât tal 2013 al è stât metût in vore intal Otubar dal 2014 e al è stât finît juste cumò rispietant lis tabelis. Cun di plui, il progjet di sistemazion e gjestion de cjase intal 2014 al à vinçût il prin premi intal Bant par “Progjets integrâts pubblic/privâts par la realizazion di servizis ricreatîfs e ativitâts culturâls, dentri dal Programe regionâl par il disvilup rurâl 2007/2013, Asse IV Leader”, inmaneât da Gal Tor Nadison. In chest mût il Comun al à podût finanziâ i lavôrs tant che la associazion Ambientarti si è ocupade di sistemâ i ambients didentri.
Par chel che rivuarde la storie de cjase, Silvie nus à contât che al è un studi, fat dal storic cividalês A. Tagliaferri intal ’80, indulà si dîs che forsit la cjase e jere tal prin une Tor, stant la sô forme cuadrade, e che dome daspò il riviel dal 1378, cuant al jere stât butât jù l’alt dal tor, e deventarà la cjase di un artesan. In ogni câs di sigûr si trate di un impuartanton manufat rivât fin ai nestris timps e che si cjate intun borc medievâl une vore biel e ben tignût.
Intes fotos si pues viodi ancje cemût a son stadis sistemadis lis stanziis. Al plan tiere si cjate la buteghe dal oresin e forsit sot e jere ancje une cjanive, al prin plan e je la cjamare di durmî e al secont plan e je logade la cusine, che e je la stanzie plui grande e indulà si cjate il caminet, chest par vie che plui curte e jere la fumarie e mancul pericul al jere che dut al cjapàs fûc. Po dopo, daûr de cjase si cjate un piçul curtîl cuntun porton ch’al dâ su chel altri androne.
Salacor cumò la cjase dute metude a gnûf cun chês pieris a viste e somee un pôc mancul ninine di prime ma, dut câs, o crôt che al sedi stât fat un bon lavôr e che la storie medievâl de nestre biele citât e vedi vût indaûr un toc une vore biel e une testemoneance uniche intal so gjenâr.
Look at… the photos: La Casa Medievale di Cividale

robotstxt: allowed

filter: keep


text:
– Mi contistu une storie?
La nestre storie
8 coments On La nestre storie
-
Mariute, la tô storie e je tant biele e tant intime, che mi displasarès fastidiâ il grugjulâ dai protagoniscj cuntun cualsisei coment. Moments come chescj a son iripetibii.
Mandi
-
-
-
Chest lâ e vignî di sprocs e frasis nus fâs lei plui svelts e capî subite. Forsite si varès di scrivi ducj cussí. Dome che zuiâ a chest ping pong nol é simpri facil par ducj i zuiadôrs e alore compliments ae autore.
Jaio
-
-
-
Rispueste par Iussian:
Par dî il vêr, la mê idee e jere chê di ripuartâ il dialic di une cubie di inamorâts, no propite al tramont de lôr vite. Ma tornant a lei la conte, mi soi inacuarte che ancje la interpretazion dade di Iussian e je plausibil. Miôr cussì: al è come comprâ une (conte) e puartândi a cjase dôs! Un afâr! Mariute
-
Difat le conte jo le vevi intindude di cuant lis fuarcis e molin, e par resta intal plasè dal timp passat si rivif i biei moments tramite i ricuarts, praticamentri un inventari.E come che tu disis tu Mariute " compri due paghi uno".Compliments. Lussian


text:
Novantecinc agns ma snait di vendi; minût tal so jessi, cun doi voi che a pandin dute la soference vivude tal secul stât ma ancje la braure di vê simpri scombatût par difindi la libertât sô e chê dai plui disfortunâts. Chest al è Boris Pahor, scritôr di marilenghe slovene nassût a Triest tal Avost dal 1913, president onorari de Associazion internazionâl pe difese des lenghis e des culturis menaçadis. Pahor al à cjapât part al incuintri inmaneât lunis ai 6 di Otubar li dal municipi di Sant Pieri dai Sclavons: l’apontament, organizât dal Circul culturâl Ivan Trinko e dal Istitût pe culture slovene di Sant Pieri, al à vût chê di presentâ il libri dal scritôr triestin Necropoli. Pahor, fin pôc timp za fa cognossût miôr tal forest che vie pe Italie e plui voltis candidât al Premi Nobel pe leterature, al à contât in chest volum la sô teribile esperience tai cjamps di concentrament naziscj jenfri il 1944 e il ’45 (viôt te pagjine la nestre recension). Il volum, scrit par sloven tal lontan 1967, al è bielzà stât voltât in cetantis lenghis, tant che inglês, todesc, francês, parfin finlandês e esperant. E jere ore che ancje ca di nô un autôr come Pahor al ves la nomee che al merte.
Chê dai 6 di Otubar e je stade la prime volte par Pahor te Sclavanie (Benecˇija): une ocasion di no pierdi par fevelâ des identitâts e des lenghis minoritariis e dai lôr rapuarts cu lis realtâts di maiorance.
Boris Pahor, aial mai let la Patrie dal Friûl?
Sigûr! A son agnorums che o ai leams cul Friûl e cul mont culturâl furlan; par esempli, o ai simpri preseât Pasolini e la sô opare a pro de vuestre lenghe.
Lui al è pe prime volte in Sclavanie: cemût ise secont lui la situazion dai abitants di chenti?
No cate ce che al dîs cualchidun, i abitants des Valadis dal Nadison a son in dut e par dut slovens e a fevelin un dialet sloven. A diference di voaltris furlans, i slovens de Benecˇija a son però une minorance te minorance.
Dilunc de sô vite lui al è stât testemoni di cetancj tentatîfs di eliminâ i “diviers”.
O vevi siet agns cuant che o viodei i fassiscj dâi fûc al Narodni Dom, la sede des associazions slovenis, a Triest. I agns che a lerin daûr a forin trements pe nestre minorance: o vin scugnût gambiâ i nestris nons e cognons, nol jere plui permetût fevelâ par sloven in public, nancje intes glesiis. Ma il totâl sfantament de persone lu ai patît tai cjamps di concentrament, li che pai naziscj tu jeris dome un numar.
Chestis esperiencis cemût àno condizionât la sô identitât?
La àn rinfuartide une vore. Une culture e je di nivel superiôr cuant che e sa rispietâ dutis chês altris culturis. Chel istès al vâl pes lenghis, clâr. Cuant che za tal 1966 o jeri membri de Associazion internazionâl pe difese des lenghis e des culturis menaçadis o lei diviersis voltis ator pal Friûl: ce displasê viodi tancj furlans cussì “talianizâts”! Tant che maiorance inte nestre regjon o vês di fâ valê i vuestris dirits.
Ven a stâi?
Prin di dut la vuestre biele lenghe, che e va doprade daurman tes scuelis tant che lenghe veicolâr.
Ma nô no vin une Lubiane daûr come che o vês voaltris.
Just, ma o vês une fuarce economiche no di pôc, che nô minorance slovene a Triest, Gurize e intes Valadis dal Nadison e de Tor se insumiin…
Cemût viodial l’avignî des minorancis in Europe?
La uniche vie e je chê di rinfuartî la solidarietât jenfri i grups minoritaris: te nestre regjon si à di lavorâ adun par fâ nassi juste apont une gnove solidarietât fondade sul rispiet di un cul altri, dant cuintri a chei che a vuelin scancelânus.
ALESSIO POTOCCO


text:
Chê su la lenghe furlane e je une ativitât capilâr tant difondude e impuartant che e contribuìs a mantignîle vive: avigniments teatrâi, racueltis di flabis e leturis par fruts, publicazions storichis, animazions pe scuele de infanzie. E ancjemò, intes cunvignis, intai apontaments musicâi e intai avigniments culturâi che tra chei si rimarche il premi leterari San Simon, il ricognossiment plui impuartant pe narative in marilenghe. A chescj a son indreçâts i contribûts che la Provincie di Udin e risierve ae promozion dal furlan. Un plafon chest an di 70 mil euros (fonts propris) assegnâts a une cincuantine di beneficiaris. “La Provincie di Udin – al sclarìs il president Pieri Fontanini – e rinove la poie aes ativitâts fatis o promovudis in lenghe, de storie, de culture furlane e des identitâts storichis. L’obietîf dai finanziaments al è dâ continuitât ae une vore di iniziativis organizadis intes nestris comunitâts; progjetualitât tant difondudis che a viodin impegnadis une vore di realtâts cul coinvolziment di cetantis personis, a conferme di trop che la lenghe e lis nestris tradizions a sedin sintudis de popolazion. L’Ent, fin cuant che al sarà operatîf, al larà indevant a fâ la sô part – al conclût– par sigurâ la prosecuzion di chestis ativitâts, risiervant une atenzion particolâr a chês indreçadis ai zovins, distintis di contignûts e modalitâts divulgativis inovativis. Mi auguri che ancjetant a fasin chês altris istituzions publichis: dome cuntun lavôr di scuadre, finalizât a promovi une sensibilitât comune, la marilenghe e varà un futûr”. ❚
Redazion
Fontanini: “L’Ent, fin cuant che al sarà operatîf, al larà indevant a fâ la sô part”. Intal 2015 pal furlan 70 mil euros de Provincie............
Chê su la lenghe furlane e je une ativitât capilâr tant difondude e impuartant che e contribuìs a mantignîle vive: avigniments teatrâi, racueltis di flabis e leturis par fruts, publicazions storichis, animazions pe scuele de infanzie. E ancjemò, intes cunvignis, intai apontaments musicâi e intai avigniments culturâi che tra chei si rimarche il premi leterari San Simon, il ricognossiment plui impuartant pe narative in marilenghe. A chescj a son indreçâts i contribûts che la Provincie di Udin e risierve ae promozion dal furlan. Un plafon chest an di 70 mil euros (fonts propris) assegnâts a une cincuantine di beneficiaris. “La Provincie di Udin – al sclarìs il president Pieri Fontanini – e rinove la poie aes ativitâts fatis o promovudis in lenghe, de storie, de culture furlane e des identitâts storichis. L’obietîf dai finanziaments al è dâ continuitât ae une vore di iniziativis organizadis intes nestris comunitâts; progjetualitât tant difondudis che a viodin impegnadis une vore di realtâts cul coinvolziment di cetantis personis, a conferme di trop che la lenghe e lis nestris tradizions a sedin sintudis de popolazion. L’Ent, fin cuant che al sarà operatîf, al larà indevant a fâ la sô part – al conclût– par sigurâ la prosecuzion di chestis ativitâts, risiervant une atenzion particolâr a chês indreçadis ai zovins, distintis di contignûts e modalitâts divulgativis inovativis. Mi auguri che ancjetant a fasin chês altris istituzions publichis: dome cuntun lavôr di scuadre, finalizât a promovi une sensibilitât comune, la marilenghe e varà un futûr”. ❚


text:
Direzion e salût
1 Gjude, servidôr di Gjesù Crist, fradi di Jacum, ai sielzûts ch’a vivin tal amôr di Diu Pari e a son stâts vuardâts par Gjesù Crist: 2 remission a vualtris e pâs e amôr fint avonde.
I fals mestris
3 Miei cjârs, o vevi une gole tremende di scrivius a rivuart de nestre salvece, ma o ài scugnût fâlu par sburtâus a lotâ pe fede ch’e je stade contade ai sants une volte par simpri. 4 A son rivâts a intropâsi framieç di vualtris un pôcs di lôr – za marcâts dopomai par cheste condane –, cence religjon, ch’a cjatin un rimpin a lis lôr porcariis te gracie dal nestri Diu, dineant il nestri unic paron e Signôr Gjesù Crist.
5 O vuei ricuardâus a vualtris, ch’o cognossês za dutis chestis robis, che il Signôr, dopo di vê salvât il popul de tiere dal Egjit, al à parât in fruç chei che no àn volût crodi, 6 e chei agnui che no àn tignût cont dal lôr onôr ma a àn lassade la lôr sente, lui ju ten peâts cun cjadenis eternis, tal scûr, pal judizi de grande zornade. 7 Cussì ancje Sodome e Gomore e lis citâts dulintor, che si son lassadis lâ a lis stessis porcariis e si son butadis tai vizis cuintri nature, a stan patint lis penis di un fûc eterni, par ch’a sedin di spieli.
8 Ancje chei chi a son compagns: sburtâts dai lôr çavariaments, a sporcjin il lôr cuarp, a butin di bande il Signôr e a blestemin lis gloriis. 9 E l’arcagnul Micjêl, cuant ch’al barufave cul diaul par vê il cuarp di Mosè, nol à olsât a fâi cuintri cun brutis peraulis ma i à dit: Che il Signôr ti condani! 10 Chei chi invezit a blestemin dut ce che no cognossin; e dut ce ch’a cognossin naturalmentri, tant che nemâi cence lum di reson, ur servìs par finî di ruvinâsi. 11 Puars mai lôr! A àn cjapade la strade di Cain e, pe gole dai bêçs, si son impeolâts tai disordins di Balaam e a son lâts a finîle te rivolte di Kore. 12 A son il disonôr dai vuestris gustâs parcè che si sentin in taule cence nissun rivuart, passintsi fûr di misure. A son tant che nûi cence ploe menâts vie dai aiars, o arbui cence pomis sul finî de stagjon, muarts dôs voltis, dislidrisâts. 13 A son come ondis salvadiis dal mâr, ch’a mostrin la sbrume des lôr porcariis; come stelis cence fermece, ch’a àn par distin un scûr penç pa l’eternitât.
14 Ancje par lôr al à profetât Enoc, setim dopo di Adam, cuant ch’al à dit: “Ve, il Signôr al è vignût cui siei miârs di miârs di agnui par fâ sentence cuintri di ducj, 15 e par svergognâ ducj i triscj di dutis lis voris di inicuitât ch’a àn fat e di dutis lis ofesis che pecjadôrs cence religjon a àn dit cuintri di lui”. 16 A son stiçadôrs plens di asse, ch’a operin seont lis lôr vois; la lôr bocje e bute fûr peraulis di supierbie e a lengin lis personis pai lôr interès.
Esortazion a la comunitât
17 Vualtris però, miei cjârs, tignît a ments dutis chês robis che i apuestui dal Signôr nestri Gjesù Crist us àn visâts denant trat. 18 Lôr ur disevin: “Te ultime ete a rivaran i bausârs, ch’a laran indenant seont lis lôr vois orendis”. 19 A son chei ch’a semenin divisions, int matereâl, cence Spirt.
20 Vualtris però, miei cjârs, fasêt sù la vuestre cjase spirtuâl parsore de vuestre fede une vore sante, preait midiant dal Spirtu Sant, 21 restait tal amôr di Diu, spietant il boncûr dal Signôr nestri Gjesù Crist pe vite eterne. 22 Chei ch’a clopin cirît di persuadiju, 23 chei altris cirît di gjavâju dal fûc; a chei altris ancjemò cirît di puartâur un amôr plen di timôr, tignintsi vuardâts parfin dal vistît sporcjât de lôr cjar.
Dossologjie di conclusion
24 A di chel ch’al pò vuardâus di ogni colpe e fâus comparî denant de sô glorie cence pecjis e in gjonde, 25 al unic Diu, nestri salvadôr, midiant di Gjesù Crist nestri Signôr, glorie, maiestât, fuarce e potence nant di dutis lis etis, cumò e simpri. Amen!


text:
La taule taronde dal titul Bilinguisim e plurilinguisim tant che ricjece, dirit e oportunitât, che si è tignude sabide ai 14 di Novembar inte aule magne di Palaç Di Toppo Wassermann a Udin, in sieradure dal progjet I.BI.S. (Integrazion e Bilinguisim cun Sucès), e à puartât a dâ un messaç fuart e clâr che al rivuarde la diversitât linguistiche.
CE CHE AL È IL PROGJET_I.BI.S e je une iniziative, organizade de associazion Polonik (che e agreghe i polacs residents in Friûl-V.J.) cu la poie de Regjon, il patrocini de ARLeF (Agjenzie Regjonâl pe Lenghe Furlane) e dai Comuns di Udin e di Martignà. E je stade inviade la Vierte passade cuntun prin cicli di lezions e conferencise par gjenitôrs, educadôrs e insegnants. Dentri di I.BI.S. a son stâts organizâts ancje moments di agregazion multiculturâl e laboratoris interatîfs educatîfs e didatics par fruts.
IL DOCUMENT_Dilunc dal incuintri finâl, il dialic tra esperts al à puartât ae elaborazion e ae sotscrizion di un document par che si garantissi e che si promovi la educazion plurilengâl e il pluralisim linguistic tant che valôr, dirit e oportunitât. Lu àn firmàt, tra chei altris, ancje Franc Fari; Silvana Schiavi Fachin, Lorenzo Fabbro (president ARLeF).
Destinatarie principâl dal invît e je la Regjon autonome Friûl-Vignesie Julie, che si domandi di «operâ in chest sens, esercitant lis propriis competencis in ducj i setôrs conetûts cu la tutele des minorancis e cu la promozion dal pluralisim linguistic e eventualmentri domandant la assegnazion di gnovis competencis intal setôr de istruzion e de formazion, e duncje esercitantlis pe creazion di une scuele regjonâl là che la diversitât linguistiche rapresentade des minorancis linguistichis storichis e des comunitâts imigradis, e cjati citadinance plene e efetive intal cuadri dai siei programs e de sô ufierte formative». Une domande che e cjate la sô fonde intal «caratar multilengâl e multiculturâl de regjon Friûl-Vignesie Julie (…) inricjît ancjemò di plui de gnove imigrazion» e intal fat che «propiti la presince e la tutele des minorancis (…) a costituissin la motivazion principâl e il fin de autonomie speciâl de Regjon».Il test al è indreçât ancje ae Universitât dai studis dal Friûl, par che e operi in chest sens e secont che che al è previodût de sô leç istitutive e dal so statût. ❚ ✒ Redazion
Racuelte di firmis par sburtâ il plurilinguisim in regjon, fonde de nestre specialitât............
La taule taronde dal titul Bilinguisim e plurilinguisim tant che ricjece, dirit e oportunitât, che si è tignude sabide ai 14 di Novembar inte aule magne di Palaç Di Toppo Wassermann a Udin, in sieradure dal progjet I.BI.S. (Integrazion e Bilinguisim cun Sucès), e à puartât a dâ un messaç fuart e clâr che al rivuarde la diversitât linguistiche.


text:
Si trate dal catalic comentât de mostre che la Societât Filologjiche Furlane e à inmaneât inte vierte stade.
Pellis (ma, par rispietâ la etimologjie, no si varessial di dî Pelìs?), come che si sa, al fo un dai fondadôrs de SFF (Gurize, 1919) e ancje president par une dade (1920-1922). E al fo, plui di dut, il studiôs che al metè dongje dut chel materiâl impuartanton par une opare impuartantone, ven a dî l’ALI, l’atlant linguistic talian. E al fo ancje fotograf, sburtât de necessitât di fâ ben il so lavôr di racuelte di informazions lessicâls e antropologjichis.
Chest libri al ufrìs une descrizion complete dal personaç, ancje traviers des sôs fotografiis.
Cinc i ents che a àn rindude pussibile la mostre e, duncje, ancje il libri, e ducj i cinc a comparissin cuntune introduzion: in plui de SFF, l’Istitût regjonâl pe promozion culturâl, la fondazion CRUP, la Aziende special Vile Manin, e l’assessorât regjonâl ae culture.
Cuatri i saçs di coment ae opare di Pellis. Il prin, di Alvise Rampini, al è une sorte di biografie resonade e storichementri incuadrade dal ricercjadôr di Flumisel (che i à dedicât la scuele mezane dal paîs). E met in lûs ducj i merts, ma cence tasê su lis pecjis, prime jenfri dutis chê di vêsi lassât incjantâ de sirene fassiste. E cussì, si sbassà a scrivi robis orendis cuintri i sclâfs. E darest, l’intent dal regjim in cont de vore dal ALI al jere juste il contrari di ce che al è pardaboni stât, ancje al di là des intenzions di Pellis stes.
Gianfranco Ellero al scrutine il valôr sientific di un atlant linguistic e duncje ancje de opare di Pellis. Cun di plui, al tente une interpretazion ancje estetiche di cualchidune des fotografiis (e culì mi par di viodi une contradizion cul saç di Claudio Domini, Un fotografo incompreso. Proposte metodologiche per lo studio del fondo fotografico di U. P., che al mi samearès escludi intenzions estetichis intes fotos di Pellis).
Pier Giorgio Sclippa al da cont de metodologjie doprade par catalogâ lis fotos e al profite ancje par contâ la storie de beade (scuasi sante?) Antonia Mesina, che il nestri al ve la venture di fotografâ pôc timp prime de sô fin tragjiche (1935).
La part plui penze dal libri (60 pagjinis) e je chê des fotografiis in catalic. Une par pagjine, ma in dut ben plui di 60, par vie che, ancje inte prime part, su la pagjine pari e je simpri une foto (che, cualchi volte e torne, chê stesse, inte seconde part: cheste no le ai capide: cun tantis che a son no si podevial metint di altris?). E po a son lis 16 fotografiis dai informadôrs.
Il libri al è completât di une tabele des localitâts là che Pellis al le a fâ lis sôs domandis, e di une biografie sintetiche dal ricercjadôr.
Al di là di dut, al è un libri che si passilu vulintîr e che vulintîr si cjale. Par vie che a vegnin sù tantis considerazions.
Che la int a vignivin viei plui svelts di cumò: oms di 40 agns nus samein di vê 20 di plui.
Che ducj si vistivin ce maniere che a podevin, massime i fruts: gjachetis e braghessis sbusadis, magladis.
Che, però, ducj a vevin simpri une barete, un cjapiel sul cjâf.
Che, se ducj a fasevin faturis e vitis di no crodi, lis feminis a ‘nt fasevin ancjemò plui di ducj: che al basti di viodi lis cjamis di fen che a puartavin.
Che lis distancis jenfri l’om, la sô cjase e la nature (intindude ancje come lis bestiis) e jere une vore plui curte di cumò. A mi mi reste une imagjin intai voi: la ocje che o cjatìn a p. 30 (e ancje 114). La ocje, propi jê.
La presince de lenghe furlane e je limitade a cualchi esempli di nomenclature doprade di Pellis stes. Masse pôc. Pecjât.
Laurin Zuan Nardin
CULTURE – AA.VV. Ugo Pellis, Il Friuli nelle immagini............
Si trate dal catalic comentât de mostre che la Societât Filologjiche Furlane e à inmaneât inte vierte stade.


text:
A son passâts bielzà 20 agns dai acjadiments politics, diplomatics, militârs e sociâi plui impuartants che a àn permetût al popul sloven di dâi vite al propri stât indipendent inviant la implosion de Jugoslavie. I fats pardabon decisîfs, magari cussì no ancje dramatics, a son capitâts tai prins dîs dal Istât dal 1991. Dut câs, za tal Avrîl dal 1990 in Slovenie si son tignudis lis primis elezions pluripartitichis e tal Dicembar dal 1990 l’88 par cent dai slovens al à votât tun referendum a pro de indipendence dal paîs.
JNA_ Savint che la Armade popolâr jugoslave (JNA) e varès podût scjadenâ une vuere in cualsisei moment par scjafoiâ pretesis di indipendence e che lis fuarcis de difese teritoriâl locâl no podevin fâ front ai soldâts de JNA, il guvier sloven al à studiât, jenfri Mai e Otubar dal ’90, une tatiche basade su la vuerilie: sielte che, di li a pôcs mês, si sarès dimostrade plui che valide.
Ve ca la cronache di chês zornadis dal Istât dal 1991.
25 DI JUGN_ Slovenie (e Cravuazie) a cjapin in man il lôr destin, proclamantsi indipendentis: La Serbie, ma ancje Cee e Usa, a son cuintri. Di bande sô, Lubiane e anticipe la declarazion di 24 oris indaûr rispiet a ce che e veve anunciât in vie uficiâl: chest par permeti aes fuarcis locâls (TO, Teritorialna obramba) di prontâsi miôr in spiete di un atac de Armade popolâr jugoslave.
26 DI JUGN_ Cjosse che e capite puntuâl, fasint tacâ chê che i slovens a clamin la Desetdnevna vojna (“Vuere dai 10 dîs”). Za ai 26 di Jugn, sul cricâ dal dì, diviersis unitâts dal esercit a partissin di Rijeka/Fiume par rivâ ai ponts di confin slovens cu la Italie. La int dal puest e pronte daurman baricadis, e i oms de milizie teritoriâl a cjapin sot control i passaçs sul confin.
27 DI JUGN_ In chê dì nissun al trai un colp, ma ai 27 la situazion e va in piês. La Armade popolâr e cjape il control dal aeropuart di Brnik, dongje Lubiane, biel che altris cjârs armâts a jentrin tal paîs rivant de Cravuazie. Si jevin sù ancje i avions militârs che a fasin colâ dal alt volantins cun messaçs come “Ogni resistence e vignarà scjafoiade!”. I slovens, vuidâts dal president de Republiche Milan Kučan, a decidin di difindisi, butant jù doi elicotars che a svolavin sore Lubiane. La milizie e tache l’esercit in diviersis zonis internis dal paîs, ancje se la Armade e rive a cjapâ in man ducj i passaçs di confin cu la Italie e cuasi ducj chei cu la Austrie.
28 DI JUGN_ Vie pe gnot il ministri de Difese Janez Janša al ordene une ofensive gjenerâl cuintri lis trupis dal esercit. Il conflit al tocje ancje Gnove Gurize, sul confin li de Cjase Rosse: la milizie slovene e cope cuatri soldâts de JNA, e fâs un centenâr di presonîrs, e sdrume trê cjârs armâts dal esercit e ‘ndi cjape altris trê. Simpri plui slovens che si cjatin dentri dal esercit federâl a passin di chê altre bande, cui lôr conazionâi.
29 DI JUGN_ La vuere e cjape une direzion ben precise a pro de milizie locâl, che e torne a ocupâ l’aeropuart di Brnik. Diviers sucès militârs a vegnin otignûts tal interni dal paîs, mintri che al ven parât indaûr un tentatîf mâl studiât di sbarc des trupis speciâls dal esercit su la cueste. A chest pont la JNA e da un ultimatum ae Slovenie par rindisi dentri de matine dopo, ma la rispueste e je chê di no rinunciâ in ogni câs ae indipendence.
30 DI JUGN_ I slovens a cjapin nûf cjârs armâts a Gnove Gurize, biel che si rindin lis trupis jugoslavis a Tolmin e a Pleç.
PRIN DI LUI_ A Belgrât l’esercit e il gabinet de presidence jugoslave a discutin se inviâ daurman une invasion totâl dal teritori sloven, propueste che no ven fate buine.
2 DI LUI_ Il pies dì in dute la Vuere pe Armade jugoslave: une sdrume di soldâts a vegnin fats presonîrs. Aes nûf sore sere il president sloven al comuniche un “fermait il fûc” unilaterâl, no acetât dal comant de JNA.
3 DI LUI_ Sot sere la JNA e cjate l’acuardi pal “fermait il fûc” e pe ritirade dai siei oms.
4-6 DI LUI_ La milizie slovene e cjape sot control ducj i ponts di passaç sul confin; lis trupis jugoslavis si instradin viers la Cravuazie.
7 DI LUI_ Fin de “Vuere dai 10 dîs” cu la firme dal Tratât di Brioni: al ven decidût che polizie e esercit slovens a son sovrans sul lôr teritori, che dutis lis trupis jugoslavis a àn di jessi fûr dal paîs dentri di Otubar (cun di fat a lerin vie dentri dai 26), che i soldâts de Armade a àn di lassâ sul puest buine part de artiliarie pesante.
PIERDITIS_ I muarts de difese teritoriâl slovene a son stâts 18; 44 invezit i colâts dal esercit jugoslâf. Pai slovens a àn combatût 16 mil milizians e uns 10 mil poliziots; di chê altre bande a jerin 35 mil soldâts de Armade.
SIMPATIE_ Une des armis che i dirigjents politics slovens di chei agns, pe plui part tignûts tant che “paris de Patrie”, a àn savût doprâ une vore ben e je stade chê di presentâ la vuere ai voi dal mont tant che un scuintri disecuilibrât jenfri un paîs piçul che al bramave di sodisfâ la sô voie di libertât e un regjim comunist dispotic. Par altri, a àn di sigûr judât i fats tragjics capitâts a pene un pâr di agns prime in place Tian’anmen a Pechin, cuant che il mont intîr al à podût assisti a une rivolte pe democrazie scjafoiade tal sanc.
ALESSIO POTOCCO
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Incontri: i bambini e i ragazzi si raccontano 2 - Incuintris: i fruts si contin 2
Lingue minoritarie e comunitarie per “costruire le competenze del XXI secolo”
Il progetto di rete è stato avviato nell’anno scolastico 2010/11 ed ha portato alla realizzazione di materiali didattici di diversa tipologia, documentati sul sito http://lingueminoritarie.e-musiweb.org. mediante il link al sito www.icsedegliano.it/sezioni/studenti/1011/ PFriulano/index.html.
La rete intende ampliare le tematiche affrontate nel progetto realizzato nel biennio 2015/17 per approfondire alcuni aspetti educativi e sociali oggi fondamentali nel mondo della globalizzazione, vale a dire la sensibilizzazione sul tema dell’immigrazione attraverso l’avvicinamento alla cultura, alle usanze e ad alcuni aspetti linguistici dei Paesi di origine dei bambini e dei ragazzi che, sempre più numerosi, frequentano le nostre scuole. Tale scelta è supportata dall’idea che l’accoglienza e l’integrazione sono veicolate dalla conoscenza che permette di sviluppare l’empatia e la consapevolezza di appartenere tutti al genere umano.
Il Friuli è stato terra d'emigrazione e ciò rende possibile il recupero, attraverso la narrazione storica, delle esperienze del passato per ragionare sul presente e comprendere i fenomeni che lo caratterizzano. Una parte del titolo del vecchio progetto è stata sostituita dalla parola “incontri” per sottolineare che la scuola è l’istituzione deputata a valorizzare gli incontri tra i saperi, tra le persone, tra le lingue e le culture. Scopo del progetto sarà quello di raccogliere e raccontare, con modalità diverse, storie di ieri e storie di oggi. I protagonisti saranno comunque i bambini che avranno la possibilità di avvicinarsi a mondi lontani nello spazio e nel tempo e di comprenderne la varietà e la ricchezza culturale.
Il progetto intende sviluppare il dialogo interculturale e la comunicazione nei processi di apprendimento. Lo scopo è anche quello di potenziare la comunicazione in rete tra gli istituti e le scuole coinvolti, con il territorio di appartenenza e, attraverso il web, anche con altre realtà lontane per favorire un approccio trasversale all’insegnamento delle lingue (da quella locale alla nazionale fino alle lingue straniere) con il concorso di diverse modalità espressive, proponendo una didattica “motivante” in cui l’alunno, attraverso la mediazione degli insegnanti e delle altre agenzie educative interessate, sia protagonista del proprio processo formativo. Rispetto all’interazione e alla comunicazione tra istituti, insegnanti e alunni, la rete sarà quindi lo strumento preferenziale per il confronto e la condivisione di spunti metodologici, la progettazione di esperienze, la condivisione di materiali utili alla documentazione e alla produzione/pubblicazione dei prodotti finali.
Il presente progetto è stato pensato e condiviso dai membri referenti di ogni plesso scolastico riuniti nella Commissione per l’insegnamento della lingua friulana di Collinrete sulla base delle esigenze, dei bisogni formativi ed educativi delle singole realtà scolastiche. La progettazione fa riferimento alle linee di indirizzo, ai traguardi formativi e alle linee guida metodologico-didattiche contenuti nel Piano applicativo regionale per l’insegnamento della lingua friulana del 2011.
Nella maggior parte delle scuole della rete l’insegnamento del friulano è affidato a docenti curricolari iscritti nell’Elenco regionale degli insegnanti con competenze riconosciute per l’insegnamento della lingua friulana; in alcune classi le attività vengono svolte da insegnanti esterni abilitati, sempre in orario curricolare.
Lenghis minoritariis e comunitariis par “meti adun lis competencis dal secul vincjesim prin”
Il progjet di rêt al è stât inviât intal an scolastic 2010/11 e al à puartât a realizâ materiâi didatics di gjenars diferents, fra i pôcs di fat documentâts sul sît http://lingueminoritarie.e-musiweb.org. midiant link al sît www.icsedegliano.it/sezioni/studenti/1011/ Pfriulano/index.html.
La rêt a intint slargjâ lis tematichis frontadis tal progjet realizât tal bieni 2015/17 par aprofondî cierts aspiets educatîfs e sociâi vuê fondamentâi tal mont de globalizazion, come la sensibilizazion al teme de imigrazion traviers il svicinament a la culture, a lis usancis e ai aspiets linguistics dai Paîs di origjine dai fruts e dai zovins che, simpri plui numerôs, a frecuentin lis nestris scuelis. Cheste sielte a è supuartade de empatie e de cussience di partignî al gjenar uman.
Il Friûl al è stât tiere di emigrazion e chest al rint pussibil il recupar, traviers la narazion storiche, des esperiencis dal passât par resonâ sul presint e capÎ i fenomens che lu caraterizin. Une part dal titul dal vecjo progjet al è stât sostituît de peraule "incuintris" par marcâ che la scuele a è une istituzion deputade a valorizâ i incuintris tra i savê, tra lis personis, tra lis lenghis e lis culturis. Il fin dal progjet al sarà chel di cjapâ sù e contâ, cun modalitâts diviersis, storiis di îr e storiis di vuê. I protagoniscj a saran in ogni câs i fruts che a varan la pussibilitât di svicinâsi a monts lontans tal spazi e tal timp e di capi la varietât e la ricjece culturâl.
Il progjet al intint svilupâ il dialic interculturâl e la comunicazion tai processi di aprendiment. Lis motivazions a son chês di ativâ e potenziâ la comunicazion in rêt tra i Istitûts e lis scuelis cjapadis dentri, cul teritori di apartignince e, midiant il web, ancje di altris realtâts lontanis, di seondâ un svicinament trasversâl al insegnament des lenghis locâls, nazionâls e europeanis cul concors di diferents lengaçs, di proponi une didatiche “motivant” dulà che l’arlêf al è il protagonist dal so proces formatîf, grazie ae mediazion dai insegnants e des altris agjenziis educativis interessadis. Rispiet ae interazion e ae comunicazion tra Istitûts, insegnants e arlêfs, la rêt e sarà duncje un strument preferenziâl pal confront e la condivision di materiâi e esperiencis, pe documentazion dai percors disvilupâts e la produzion/publicazion dai prodots finâi.
Chest progjet al è stât pensât e condividût dai referents di dutis lis scuelis, unîts inte Comission pal insegnament de Lenghe Furlane di Collinrete partint des esigjencis educativis des singulis realtâts scolastichis. La progjetazion e fâs riferiment ai travuarts e aes liniis vuide contignûts intal Piano applicativo regionale per l’insegnamento della lingua friulana dal 2011.
Inte plui part des scuelis de rêt, l'insegnament dal furlan al è puartât indevant di insegnants curricolârs iscrits intal Elenco regionale degli insegnanti con competenze riconosciute per l'insegnamento della lingua friulana; in cualchi classe lis ativitâts a son puartadis indevant di insegnants esternis abilitâts, ma simpri in orari curricolâr.
Descrizione del progetto
Spunto iniziale
La scuola è “terra d’incontro” dove si impara a dialogare, a conoscere sé stessi e gli altri. Ripartiamo con la nostra macchina supertecnologica viaggiando nello spazio, per scoprire i luoghi di origine di compagni che a casa parlano una lingua diversa dalla nostra, e nel tempo, visitando i luoghi che hanno accolto i nostri nonni e bisnonni quando sono stati costretti ad emigrare.
Le tematiche da sviluppare potrebbero essere le seguenti:
per l'emigrazione (passato)
- periodo storico,
- luoghi,
- cause storiche, economiche e sociali,
- Paesi di emigrazione
- il viaggio verso nuove destinazioni
per l'immigrazione:
- Paesi di provenienza
- cause storiche-economiche-sociali
- il viaggio verso nuove destinazioni,
- l’accoglienza
- il confronto tra culture
- ricerca di modalità di integrazione
Compito delle classi/sezioni sarà quello di decidere uno o più aspetti da analizzare, progettare la modalità di elaborazione dei contenuti (video, podcast, disegni, articoli, racconti, foto …). Le classi sezioni potranno pubblicare i loro lavori in lingua friulana corredati dalla spiegazione in italiano e da testi prodotti in lingua straniera nella sezione dedicata al progetto del sito di Collinrete.
Tutta l’attività sarà incentrata sulle competenze Europee del XXI° Secolo con particolare riferimento a:
- Competenze nella lingua madre
- Comunicazione nelle lingue straniere
- Competenza digitale
- Imparare ad imparare
- Spirito d’iniziativa e imprenditorialità
Attraverso il metodo dell’apprendimento cooperativo fra le classi/sezioni si favorirà lo scambio delle informazioni, delle idee e dei materiali anche attraverso l’uso del blog di Collinrete.
Descrizion dal progjet
Par tacâ
La scuele a è tiere di incuintri dulà che si impare a dialogâ, a cognossi se stes e chei altris. Tornin a partî cu la nestre machine supertecnologjche viazânt tal spazi, par scuvierzi i lûcs che an dât acet ai nestris nonos e bisnonos cuant che son stâts costrets a migrâ.
Lis tematichis che si podaressin svilupâ a son:
- periodi storic,
- i lûcs,
- lis causis storichis, economichis e sociâi,
- Paîs di emigrazion,
- il viaç viers gnovis destinazions pe imigrazion,
- Paîs di divignince,
- causis storichis. economichis e sociâi,
- l'acet
- il confront tra culturis,
- ricercje di modalitâts di integrazion.
Compit des classis/sezions al sarà chel di sielzi un o plui aspiets di analizâ, progjetâ il mût di elaborâ i contignûts (video, podcast, dissens, articui, contis, fotografiis…). Lis classis/sezions a podaran publicâ i lôr lavôrs in lenghe furlane compagnâts di une spiegazion par talian e di pussibilis integrazions in lenghe straniere intes relativis sezions par cumò individuadis: sport, tecnologje, musiche, cine e television, art, viaçs, zûcs e passetimps, personaçs famôs, leterature (i libris plui lets, il mont dai fumuts, altri…)
Dute la ativitât e rivuardarà lis competencis Europeanis dal secul vincjeunesim prin, in particolâr:
- competence in marilenghe
- compentence in lenghe foreste
- competence digitâl
- imparâ a imparâ
- spirt di iniziative e imprenditorialitât
Doprant il metodi dal cooperative learning al vignarà incentivât intes classis/sezions il scambiâsi informazions, ideis e materiâi, ancje midiant il blog di Collinrete. Dute la ativitât e sarà metude a disposizion sul web intal sît dedeât.
Obiettivi formativi
- conoscere e confrontare la propria realtà con altre;
- acquisire consapevolezza del proprio ruolo e dei legami esistenti fra gli individui e le comunità di appartenenza.
- migliorare la capacità di comunicazione utilizzando diversi codici linguistici;
- sviluppare la consapevolezza che ogni lingua è uno dei principali strumenti di espressione del pensiero;
- favorire l’interazione e l’integrazione fra i gruppi diversi per fare, pensare, decidere insieme;
- favorire il dialogo e riflettere sulle diverse modalità di comunicazione;
- sviluppare negli alunni il desiderio di contribuire alla diffusione delle conoscenze sul territorio di appartenenza utilizzando codici linguistici diversi;
- incentivare negli alunni la curiosità e la motivazione all’apprendimento attraverso la partecipazione attiva alla produzione e alla fruizione di materiali didattici;
- favorire l'avvicinamento a nuove realtà culturali cogliendo i rapporti fra diverse forme linguistiche.
Obietîfs formatîfs
- cognossi e confrontâ la proprie realtât cun chê di altris;
- cjapâ cussience dal propri rodul e dai leams che a son fra personis e lis comunitâts di partignince;
- miorâ la capacitât di comunicazion doprant codiçs linguistics diviers;
- svilupâ la cussience che ogni lenghe a è un dai principâi struments di espression dal pinsîr;
- secondâ la interazion e la integrazion fra i grups diferents par fâ, pensâ, decidi insiemi;
- secondâ il dialic e rifleti su lis diviersis modalitâts di comunicazion;
- svilupâ tai students il desideri di jessi part ta la difusion da lis cognossincis sul teritori di partignince;
- secondâ la motivazion dai students pal studi mediant da la partecipazion ative ta la produzion e tal ûs di materiâi didatics;
- valorizâ il patrimoni artistic e culturâl dal propri teritori;
- secondâ il svicinament a gnovis realtâts culturâls capint i rapuarts tra lis diviersis formis linguistichis.
Obiettivi didattici
- Utilizzare la lingua friulana come strumento veicolare di comunicazione e trasmissione di contenuti disciplinari e non, per raccontare, esprimere idee, svelare emozioni, vivere sensazioni; spiegare e divulgare conoscenze e scoperte a carattere scientifico-tecnologico, matematico, musicale, linguistico, ambientale, storico, artistico, poetico, religioso.
- Accrescere le competenze linguistiche (ascolto, lettura, produzione orale e scritta) e la comunicazione in lingua friulana, anche attraverso il confronto con le altre lingue studiate.
- Sviluppare le competenze disciplinari, sociali e civiche degli alunni e il loro spirito d’iniziativa.
- Sviluppare la consapevolezza delle loro capacità espressive anche in lingua friulana.
- Favorire la ricerca di raccordi interdisciplinari e culturali in genere.
- Cooperare on-line tra classi diverse per avviare percorsi di conoscenza fruibili dalla comunità di rete.
Obietîfs didatics
- Doprâ la lenghe furlane come strument veicolâr e di comunicazion e trasmission di contignûts dissiplinârs e no, par contâ, pandi ideis, pandi emozions, vivi sensazions; spiegâ e divulgâ cognossincis e scuviertis di caratar sientific-tecnologjic, matematic, musicâl, linguistic, ambientâl, storic, artistic, poetic, religjôs.
- Incressi lis competencis lenghistichis (scolte, leture, produzion orâl e scrite) e la comunicazion in lenghe furlane, ancje midiant dal confront cun chês altris lenghis studiadis;
- svilupâ lis competencis dissiplinârs, sociâls e civichis dai students e il lôr spirt di iniziative;
- svilupâ la cussience da lis lôr capacitâts espressivis in marilenghe;
- seondâ la ricercje di leams interdissiplinârs e culturâls in gjenar;
- cooperâ on-line tra classis difarentis par meti sù percors di cognossince che a puedin sei doprâts da la comunitât in rêt.
Ducj i percors didatics dal progjet a smicjin al svilup da lis competencis:
- competencis ta la lenghe mari;
- competencis ta lis lenghis comunitariis;
- competencis dissiplinârs
- competencis soci-afietivis;
- imparâ a imparâ;
- spirt di iniziative.
Metodologie
In base alle disposizioni regionali (Piano applicativo di sistema per l’insegnamento della lingua friulana) nelle scuole dell’Infanzia e in quelle primarie l’insegnamento della lingua minoritaria entra a tutti gli effetti nell’orario curricolare. Il progetto, sulla base delle esperienze maturate negli ultimi due anni, prevede l’utilizzo di diverse metodologie innovative:
- la metodologia CLIL, usata in diverse discipline (arte, tecnologia, educazione fisica, musica, scienze, storia e geografia) e potenziata con le attività laboratoriali, in particolare nella scuola secondaria di primo grado, permette l’utilizzo della lingua friulana nella pratica didattica integrandola nei curricoli e aumentandone la significatività;
- l’utilizzo di attrezzature multimediali a supporto delle attività comunicative, promuovendo il “Learnig by doing”, favorisce l’uso della lingua friulana durante lo svolgimento dei percorsi didattici;
ampio spazio è riservato al coinvolgimento personale degli studenti attraverso la metodologia del Peer tutoring.
I docenti coinvolti nel progetto, tenendo conto delle esigenze organizzative e delle competenze personali, individueranno il modello più appropriato fra i seguenti:
a) unità di lavoro plurilingue;
b) laboratorio;
c) una situazione, una lingua;
d) una persona, una lingua.
Saranno usate diverse tipologie di comunicazione e strumenti multimediali vari. Tutto il lavoro prodotto sarà documentato nel sito citato e in quello delle lingue minoritarie.
Metodologjis
Su la fonde des disposizions regjonâls (Piano applicativo di sistema per l’insegnamento della lingua friulana) intes scuelis de Infanzie e intes Primariis l’insegnament de lenghe di minorance al jentre a ducj i efiets intal orari curricolâr. Il progjet, su la base des esperiencis maduridis tai ultins doi agns, al proviôt di doprâ diviersis metodologjiis inovativis:
- la metodologjie CLIL, doprade in diviersis dissiplinis (art, tecnologjie, educazion fisiche, musiche, sience, storie e gjeografie) e potenziâ cun ativitâts laboratoriâls, soredut te scuele secondarie di prin grât, par permeti di doprà la lenghe furlane te didatiche integrantle tai curriculum in maniere che aumenti la so significativitât;
- il doprà imprescj multimediâls a supuart des ativitâts di comunicazion, promovint il "Learning by doing", al favorìs l'us de lenghe furlane tal davuelziment dai percors didatics;
grant spazi al è risiervât al coinvolziment personâl dai students traviers la metodologjie dal Peer tutoring.
I docents coinvolts tal progjet, tignint cont des esigjencis organizativis e des competencis personâls, a sielzaran il model plui adat fra chiscj:
a) unitâts di lavôr plurilengâl;
b) laboratori;
c) une situazion, une lenghe;
d) une persone, une lenghe.
A saran dopradis difarentis tipologjiis dicomunicazion e plui struments multimediâi. Dut il lavôr prodot al sarà documentât tal sît za ricuardât e in chel relatîf a lis lenghis di minorance. Si dopraran gjenars difarents di comunicazion e imprescj multimediâi varis.
Valutazione
Tutte le attività proposte saranno sottoposte ad attività di verifica e di valutazione, anche per ridefinire, se necessario, le scelte didattiche in relazione ai bisogni formativi delle classi e dei singoli.
Saranno valutati:
- le competenze linguistiche ricettive e produttive;
- l’arricchimento lessicale;
- il livello sintattico
- il livello testuale
- la disposizione verso la lingua, ovvero il coinvolgimento, l’attenzione e la motivazione dimostrata durante lo svolgimento delle attività
- lo sviluppo cognitivo relativo ai contenuti.
I livelli di prestazione vanno riferiti ai singoli alunni e non alla classe, poiché la situazione di partenza degli stessi in relazione alla conoscenza della lingua friulana, è diversa. Tutti gli Istituti aderenti alla rete hanno predisposto per le scuole primarie e secondarie di primo grado un documento comune di valutazione quadrimestrale rispetto ai traguardi di competenza previsti.
Valutazion
Dutis lis ativitâts davueltis a vignaran monitoradis midiant verifiche e valutazion, ancje par podê justâ, se al covente, lis sieltis didatichis in relazion aes esigjencis educativis des classis e dai singui.
A vignaran valutâts:
- lis competencis linguistichis in ricezion e in produzion;
- l’insiorament dal lessic;
- il nivel sintattic
- il nivel testuâl
- l’ategjament viers la lenghe, ven a stai il coinvolziment, la atenzion e la motivazion dimostrâts durant lis ativitâts
- il disvilup cognitîf in relazion ai contignûts presentâts.
I nivei di prestazion a van riferîts ai singui arlêfs e no ae classe, stant che la situazion di partence dai fruts rispiet ae cognossince de lenghe e je diferente. Come criteris comuns fra lis scuelis de rêt a saran doprâts i descritôrs dai nivei di riferiment pe certificazion linguistiche (QCER). Ducj i Istitût de rêt a àn lavorât a un document di valutazion quadrimestrâl rispiet ai travuarts di competence previodûts.
Documentazione
Particolare attenzione verrà posta all’attività di documentazione quale testimonianza significativa del percorso formativo globale. L’obiettivo di questa operazione è quello di una riconsegna al territorio del percorso didattico effettuato, in un’ottica di integrazione scuola-territorio e in una concezione della scuola come motore culturale della comunità.
Verranno prodotti:
- elaborati scritti (per le ultime classi della scuola primaria e per la secondaria di primo grado) e grafico-pittorici individuali e di gruppo per i più piccoli (nelle prime classi della primaria saranno indrodotte brevi didascalie e semplici parole riferite ai contenuti disciplinari trattati, nel rispetto della grafia ufficiale)
- fascicoli e dispense in lingua friulana corredati dalla traduzione in italiano e da semplici spiegazioni e/o collegamenti disciplinari nella lingua straniera studiata;
- spettacoli teatrali e musicali;
- podcast
- materiale fotografico e riprese video
- CD e DVD con i materiali raccolti ed elaborati
- documentazione su piattaforma on-line dell’ANSAS
Documentazion
Grande atenzion e vignarà dade ae ativitât di documentazion come testemoneance significative dal percors formatîf globâl. L’obietîf di cheste operazion al è chel di une riconsegne al teritori dal percors didatic fat, intune otiche di integrazion scuele–teritori e intune idee di scuele come motôr culturâl de comunitât.
A vignaran prodots:
- elaborâts scrits (pes ultimis classis di scuele primarie e secondarie di prin grât) e grafics-pitorics individuâi e di grup par i plui piçui (intes primis classis de primarie a vignaran dopradis frasis curtis e peraulis semplicis che a si riferissin ai contignûts dissiplinârs disvilupâts, rispietant la grafie uficiâl)
- fassicui in lenghe furlane cun traduzion par talian e semplicis spiegazions e/o colegaments dissiplinârs inte lenghe foreste studiade e in che di apartignince dai arlêfs extracomunitaris;
- spetacui teatrâi e musicâi;
- podcast
- materiâl fotografic e ripresis video;
- CD e DVD cun materiâi racuelts e elaborâts;
- documentazion su pleteformis on-line de ANSAS


text:
Ancje i “Vip” a àn volût da il lôr contribût a la “Leture continue de Bibie par furlan”. Plui o mancul famôs, ancje lôr a jerin tra i 1.127 volontaris che si son passâts il testemoni dilunc di 7 dîs e 6 gnots li dal Oratori da la Puritat di Udin.
Tra di lôr politics come Maurizio Franz, president dal consei regjonâl, e i trê assessôrs regjonâi Elio De Anna, Claudio Violino e Roberto Molinaro. Al à let par furlan, ancje se al à origjins liguris, il sindic di Udin Furio Honsell e il president dal Udin Franco Soldati. Prin di lui la vôs plui cognossude dal Friûl, chê di Bruno Pizzul. Tra i vip ancje Enzo Cainero, l’organizadôr da lis tapis furlanis dal Zir di Italie, la retore da la Universitât dal Friûl Cristiana Compagno, Sonia Cossettini, atore di Tresesin traplantade a Rome e che o vin viodût in divieris fiction, ma ancje tal spot Rai sui “dialets” (li che, magari cussì no, al jere presint ancje il furlan) tal rûl de “vigjilesse”, il cjantautôr Dario Zampa, Alessandro Calligaris, president di Confindustrie regjonâl e i trê Arcivescui di Udin, bons. Andrea Bruno Mazzoccato che al à viert la leture e i emerits bons. Alfredo Battisti e bons. Pietro Brollo intervignûts prime dai fruts che a àn sierât l’event.
Valentina Pagani
SPECIÂL BIBIE – Un event di popul che al à coivolt ducj............
Ancje i “Vip” a àn volût da il lôr contribût a la “Leture continue de Bibie par furlan”. Plui o mancul famôs, ancje lôr a jerin tra i 1.127 volontaris che si son passâts il testemoni dilunc di 7 dîs e 6 gnots li dal Oratori da la Puritat di Udin.


text:
Blecs a son “tocuts”, “ritais”… ma di cumò al è ancje il non dal progjet ideât dal regjist e produtôr Massimo Garlatti-Costa, promovût dal “Ente Friuli nel Mondo” cu la consulence sientifiche de Universitât dal Friûl e il sostegn finanziari de Regjon Autonome Friûl-VJ midiant dal Silce (servizi identitât linguistiche e coregjonâi tal forest). Blecs al è une idee svelte e eficace che e ten cont de tradizion cence retoriche, pensade par «Ufrî une maniere pratiche e golose, la pussibilitât di memorizâ un numar discret di frasis comunis par furlan. Il target de vuide a son i furlans di tierce e cuarte gjenerazion, nassûts e cressûts tal forest che no àn vude, se no ocasionalmentri, la pussibilitât di vê a ce fâ cu la lenghe furlane» al à dite Massimo Garlatti-Costa.
Propit ai zovins furlans ator pal mont si vul dâ une oportunitât par: «Tiessi rapuarts personâi e fâ amicizie, condividi moments di socialitât, esperiencis e progjets; par fâsi ricognossi un pôc furlans o magari vê voie di jessilu. Dulà? Tal lôr Paîs, tai contats cun chei altris di origjin furlane; in Friûl dulà che si ven in vacance o par un periodi di studi, tal forest, tai viaçs e tai incuintris e contats di vore o studi» come che e à dit la Alessandra Burelli de Universitât dal Friûl, zontant che lis espressions di Blecs «A puedin incastonâsi te lenghe plui cognossude di ognidun e segnalâ che si condivît une partignince o la ereditât culturâl leade al furlan; e no di mancul a son un prin pas par imparâ cheste lenghe che ognisun al podarà miorâ te maniere plui oportune».
Lis 24 pontadis di Blecs (si è scomençât a metât di Jugn) a saran cjamadis ogni setemane par 6 mês sul sît di “Ente Friuli nel Mondo” www.friulinelmondo.com e su youtube (www.youtube.it/canaleblecs).
La potenzialitât di chest progjet e je grandonone: traviers la Rêt e la condivisions sui social-media si podaran sgarfâ furlans che fin cumò a vevin sintude lontane la tiere di origjin e lis associazions de diaspore. Dal sigûr la buine sielte di “Ente Friuli nel Mondo” di sostignî la idee di Garlatti-Costa e sarà premiade de partecipazion dai zovins, se dal web si passarà ai leams personâi e sociâi tai Fogolârs: cussì la sperance di tignî alte la bandiere dal Friûl ator pal Mont no sarà plui un utopie.
Tai Blecs la cualitât di produzion je une vore alte, come te lôr semplicitât la senegjadure studiade dai esperts de lenghe furlane de Universitât dal Friûl, cu la consulence di Linda Picco, la musiche, la senografie e i atôrs Martina Zamaro e Igor Pezzi che son stât sielzût par concuistâ i zovins. Fâ lavorâ i zovins par fevelâ cui zovins e je une robe che e somearà normâl, ma e je rare intune societât che si proclame “zovaniliste” ma che e pense e si compuarte in mût conservadôr.
Come che al à dit il President di EFnM Piero Pittaro e auspicât dal President de Provincie di Udin Pietro Fontanini, dopo dai blecs par talian-furlan a vignaran chei par inglês-furlan, spagnûl-furlan par comunicâ il Friûl al Mont, in maniere ancjemò plui fuarte.
Continuìn cussì, forsit l’Istat al è rivât! ■
Daniele Martina
PAGJINE TECNOLOGJICHE. Blecs par insegnâ la nestre lenghe ai zovins pal mont............
Blecs a son “tocuts”, “ritais”… ma di cumò al è ancje il non dal progjet ideât dal regjist e produtôr Massimo Garlatti-Costa, promovût dal “Ente Friuli nel Mondo” cu la consulence sientifiche de Universitât dal Friûl e il sostegn finanziari de Regjon Autonome Friûl-VJ midiant dal Silce (servizi identitât linguistiche e coregjonâi tal forest). Blecs al è une idee svelte e eficace che e ten cont de tradizion cence retoriche, pensade par «Ufrî une maniere pratiche e golose, la pussibilitât di memorizâ un numar discret di frasis comunis par furlan. Il target de vuide a son i furlans di tierce e cuarte gjenerazion, nassûts e cressûts tal forest che no àn vude, se no ocasionalmentri, la pussibilitât di vê a ce fâ cu la lenghe furlane» al à dite Massimo Garlatti-Costa.


text:
A disin che il Parlament de Patrie si è riunît pe ultime volte tal 1805, cuant che Napoleon lu veve di sierâ: a son duncje 210 agns che intal Salon dal Parlament de Patrie dal Cjistiel di Udin no si da dongje la comunitât furlane. Ma al sarà propit culì che ai 15 di Lui a lis 18 si tignarà la riunion che e screarà la Assemblee de Comunitât Linguistiche furlane: il gnûf organisim che la riforme dai ents locâi e permet di meti dongje par rapresentâ i intindiments e i interès dai furlans. E no sarà une assemblee par cuatri gjats: a son 65 i Comuns che a àn manifestade la intenzion di partecipâ aes riunions. E 40 a àn za deliberât formalmentri la lôr adesion” nus spieghe Diego Navarria, sindic di Cjarlins che al à coordenât il procès di costituzion de Assemblee adun cun Massimo Moretuzzo, prin citadin di Merêt.
IL PLOTON
Pe politiche furlane e je duncje une situazion inedite ma cetant interessante: ancje parcè che in chest ploton di Comuns e di sindics no àn volût mancjâ ni Udin, la capitâl dal Friûl, che e ospitarà ancje la prime sentade, ni Gurize, citât di simpri cussì furlane che parfin la Filologjiche e à vût alì la sô scune tal 1919. E si pues dî che e je ancje concrete la pussibilitât che fintremai il Comun di Pordenon – dulà che i furlaniscj no somein cuissà cetancj – al podarès deliberâ la adesion dentri de prime metât di Lui. E al sarès une vore significatîf che ducj i trê i cjâf lûcs furlans a fossin protagoniscj di chest organisim.
PUARTIS VIERTIS
Te operazion di costituzion de Assemblee a varan impuartance ancje lis proceduris. La presidence de prime riunion e sarà afidade al sindic dal Comun plui popolôs, Furio Honsell, ma za te prime riunion al vignarà nomenât il president e il diretîf. Par garantî une plene rapresentance ancje a nivel teritoriâl, doi dai cinc puescj tal diretîf a saran destinât a Comuns di là da la aghe e dal Friûl Orientâl. E il mecanisim di funzionament al previodarà simpri la puarte vierte par ogni Comun che al volès agregâsi intun secont moment. Chest propit par lassâ che ancje chei che no àn rivât a aderî (o no àn volût) a puedin fâlu intal avignì.
UNE RAPRESENTANCE TERITORIÂL FUARTE
“Nol è stât facil rivâ a un numar cussì penç di adesions – al spieghe Moretuzzo – parcè che a son ancje Comuns che a àn fat ricors cuintri de Leç di riforme dai ents locâi e no àn ritignût par chest di votâ la adesion a un organisim che al nas propit inte suaze di chê riforme”: e je sperance che intun doman cheste situazion e cambi, ma intant za i 65 Comuns a son un grant risultât. Ancje parcè che si sint simpri di plui la bisugne di une rapresentance teritoriâl fuarte che e dedi vôs aes comunitâts. Lu àn pandût ancje lis Lezions di Autonomie che a son ladis indevant par dut il mês di Mai cuntun bon sucès di partecipants e soredut une grande cuantitât di contignûts che a rivin ducj ae stesse conclusion: a cui che al vûl l’autoguvier i covente un spazi politic. La situazion e je duncje rivade a un pont di grant interès: e la Assemblee e pues rapresentâ un imprest ideâl pe discussion su la autonomie. A pat di savêle doprâ. ❚
Walter Tomada
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Un libri di lei e un dvd di cjalâ. In graciis de iniziative de cjase editore sarde Insula/Papiros chel test, jessût tal 1975 cul titul di “Ethnisme. Vers un nationalisme humaniste”, che si pues calcolâlu une sorte di manifest dal ocitanisim contemporani, al torne in librarie, voltât par talian e cuntune vieste grafiche plasevule.
Cun di plui, il saç di François Fontan al è compagnât dal videodocumentari “E i à lo solelh”, dedicât al fondadôr dal Partît nazionalist ocitan (PNO) tal Stât francês e ispiradôr dal Moviment autonomist ocitan (MAO) tes “Valadas” dal Piemont, fat passe vincj agns indaûr di Diego Anghilante e Fredo Valla.
La idee di vê metût dongje i doi materiâi, par cure di Fredo Valla e di Diego Corraine, cuntune jentrade di Sergio Salvi, e je pardabon preseabile, parcè che e permet di cognossi la personalitât e la vite di Fontan e di capî lis sôs ideis, che cundut des lôr contradizions a fasin indenant une vision e une sperance di identitât, di libertât, di solidarietât e di pluralisim, che a son buinis ancjemò in dì di vuê. ❚
François Fontan, Etnismo. Verso un nazionalismo umanista; Diego Anghilante – Fredo Valla, E i a lo solelh. François Fontan e la descoberta de l’Occitània, Insula/Papiros, 2018
Marco Stolfo


text:
Al è stât un timp cuant che dutis lis robis a jerin bielis. Une sorte di paradîs pierdût dulà che lis formis di organisazion dal spazi, in ecuilibri perfet cu lis condizions naturalis e lis organisazions socialis, a mostravin la lôr configurazion otimâl. Ma cumò, il disorientament gjenerâl che al impedìs di definî il sens di une societât furlane al è rivât in somp.
Tancj, miôr di me, a àn scrit avonde su la dissezion de societât furlane. Jo, tai ultins timps, mi soi limitât a rimarcjâ di cemût che il teatri nol sedi stât bon in dì di vuê di interpretâ il dificil passaç che al travane la nestre societât, di vê rinunziât a penetrâ un cjamp di indagjin une vore complicât, forsit par pôre di dulà che chest percors lu varès puartât. Par chel o ai scrit su chestis pagjinis che il faliment de Farie Teatrâl Furlane al nas de crise de interie societât furlane. Vâl a dî che se la societât no à un progjet par se stesse, no podarà transmeti il so discors a cualsisei ambient culturâl che al puedi fâ di spieli, di stroment di elaborazion, di rispueste e di sburte.
Provìn a partî dal imprin: cemût îsal gambiât il nestri mont? Une volte, ogni segn dal teritori al jere in podê di contâ une storie, al jere bon di evocâ in ogni membri de comunitât un comun orizont simbolic di riferiment, une sorte di sintiment di partecipazion. La fin di chest mont, che si contave midiant dal so leâm cu la tradizion orâl, al è finît cul taramot dal 1976. Par un paradòs, ancje avonde comprensibil, il taramot al à produsût la nostalgjie par ce che nol jere plui, intant che un pôc par volte la ricostruzion fisiche e sociâl, e scancelave i segns dal teritori. Al è stât in chel moment che un pinsîr leât a la nostalgjie al à metût lis alis e si è petât intun svol simpri plui alt, talmentri alt che nol jere plui bon di viodi abàs il teritori dulà che lis robis a vevin finît di fevelâ. I scritôrs, i contestoriis nassûts in chel periodi, a jerin in svol, ma intant la piste di atieriment i a la vevin gjavade e l’aeropuart al jere deventât licuid.
Si sa che tal vocabolari des Piçulis Patriis la peraule ‘inovazion’ no esist (si salte dret par dret di ‘inovâl’ a ‘inrabiadure’) par un motîf une vore sempliç: dispès, par ricognossisi, une Piçule Patrie e je obleade a riferîsi a cierts valôrs de tradizion che aromai a son considerâts vueits pal nestri mont. Ve ca alore che une struture sociâl, sacrabolt!, imbote si inacuarç che dut un sisteme di normis di autogjestion, di condivision, di cognossince, di patrimoni naturâl e costruît, di specific culturâl, insumis, al è sparît, e, soredut, che se al fos ancjemò presint, nol corispuindarès plui a la sô bisugne. E, cjalantsi ator, cheste struture sociâl, che magari e fevele ancjemò par furlan, si inacuarzarès che il so teritori, liberât – par mût di dî – dai vincui e da lis formis de tradizion, vâl a dî disprivât di identitât e di costrut, al pues jessi manipulât e trasformât intun spazi astrat e compagn di ducj chei altris.
Alore, la sorprese e je chê che ancje la societât furlane e je deventade compagne di dutis chês altris: ancje achì si è dade dongje une gnove idee di individui, che al à in se simpri plui i caratars di une sogjetivitât autonome, distacade dal dut, disfrancjade de partinince a une comunitât o a une tiere. No vin plui un furlan che al fâs di bessôl, ma un furlan che al è di bessôl, ma nol sa parcè.
Cheste e je la responsabilitât che si puarte intor la Farie Teatrâl Furlane (ancje se e je rivade buine ultime in cheste soporifare cjaminade), soredut pai mieç economics metûts adun: chê di no jessi stade buine di svilupâ e di indentrâsi tal indispensabil cjamp di indagjin su dulà ch’e je rivade la nestre presumude societât furlane e dulà ch’e je daûr di lâ.
Alore si à di stâ atents di doprâ dutis lis ocasions che si presentin par tacâ a fevelâ di chestis cuistions. Magari partint di Ruvigne, dulà che dal mês di Mai, Sandri Di Pauli e Ane Gubiani, vâl a dî i doi sociis dal Mateârium, a tachin un laboratori di gnovis dramaturgjis, cu la intenzion di formâ gnûfs scritôrs, inzornâ i professioniscj e prudelâ la lenghe furlane come un possibil stroment teatrâl.
Ma la forme no pues fâ di mancul dal contignût. Il spirt dal nestri timp, par un altri paradòs, al sburte a preferî lis diferencis rispiet a la uniformitât, l’individualitât (e magari une altre volte o fevelarìn, daûr di ce che al dîs Baumann, incirche dal compit impossibil che la societât licuide i conferìs al individui) rispiet a la omologazion, ma midiant dai mass media al cîr di trasformâ la diference intune operazion estetiche di imbalsamadure, plui facile di capî, dulà che la inmagjin e cjape il trat rispiet a la realtât. Cirìn di sghindâ il pericul, sinò no si salte fûr dal pantan.
✒ Franco Marchetta
Se la societât e mûr, no je vite in ogni altri so ambient, nancje culturâl............
Al è stât un timp cuant che dutis lis robis a jerin bielis. Une sorte di paradîs pierdût dulà che lis formis di organisazion dal spazi, in ecuilibri perfet cu lis condizions naturalis e lis organisazions socialis, a mostravin la lôr configurazion otimâl. Ma cumò, il disorientament gjenerâl che al impedìs di definî il sens di une societât furlane al è rivât in somp.


text:
Fat bon il plan speciâl
di politiche linguistiche
La centralitât di Udin, pe regjon furlane, e je peade a resons di caratar storic,
gjeografic e culturâl. Citât emporiâl e di servizis, cûr de formazion scolastiche e universitarie regjonâl, Udin – tant che al à dit il sindic Pietro Fontanini tes sôs declarazions programatichis – e je clamade a cjapâ sù un rûl clâr di vuide pal Friûl ancje par chel che al inten la valorizazion de sô identitât, une identitât che si compon di cetancj elements impuartants. Tra chescj, la lenghe e à un caratar fondamentâl. Cussì, cun chê di tutelâ e promovi il svilup dal furlan, il Comun di Udin si è indotât, cu la consulence de Agjenzie regjonâl pe lenghe furlane, di un so plan di politiche linguistiche pal
cuincueni 2018-2022, secont Comun in regjon a fâlu dopo chel di Tresesin. Ce vuelial dî tal concret? Lu vin domandât al sindic Fontanini, che al à tignût par se la deleghe ae promozion de lenghe furlane.
«Lis azions previodudis a intervegnin su plui cjamps: de toponomastiche aes tabelis e a dutis lis indicazions scritis indreçadis al public tai uficis dal Comun e dai ents che i derivin, che a saran par furlan e par talian, tant che i timbris e la cjarte intestade dai uficis comunâi. Dentri des istituzions si à di fevelâ furlan, te comunicazion istituzionâl. Po, te programazion des ativitâts culturâls si valorizaran simpri plui lenghe e culture furlanis. In curt o metarìn in pîts la Associazion Teatri stabil furlan, fondamentâl pe cressite de nestre culture».
__
Udin plui furlan, in sumis.
«La capitâl dal Friûl e à di dâ l’esempli par fâ cressi la nestre lenghe ancje dentri lis istituzions. Par me, che o soi inamorât de lenghe furlane e un difensôr de nestre identitât, al è un oblic fâ in mût che il Comun di Udin al vedi un plan speciâl di politiche linguistiche. Lu metarìn in vore in maniere progressive, tacant de segnaletiche».
__
In Consei comunâl, sono stâts ducj dacuardi a fâ chest pas te direzion de tutele e dal svilup de lenghe furlane?
«Il plan nol à vude la poie dal Partît democratic, cualchidun al à votât cuintri, altris si son astignûts. Mi displâs, parcè che cuant che si è tratât di difindi lis minorancis, la lôr rapresentativitât, par efiet de riduzion dal numar dai deputâts e dai senatôrs, chei dal Pd lu àn fat, disint che la presince des minorancis in Parlament e va tutelade, fale dopo resonâ in maniere contrarie intune altre istituzion. Bisugne vê coerence. Jo, te mê vite aministrative, no ai mai tradît l’impegn a dâi dignitât ae lenghe furlane, ancje – di parlamentâr – fevelant par furlan in Parlament».
__
Plui furlan in Comun, e ancje a teatri. La Zonte comunâl e à za fat bon il progjet di meti in pîts la Associazion Teatri stabil furlan. Cui aderissial?
«Oltri al Comun di Udin, la Fondazion “Teatri Gnûf Zuan di Udin”, la Agjenzie regjonâl pe lenghe furlane, la Societât filologjiche furlane, l’Istitût ladin furlan “Pre Checo Placerean”, il Css Teatri stabil di inovazion dal Friûl-Vignesie Julie e la Civiche Academie di art dramatiche “Nico Pepe” di Udin. E varà di curâ ogni iniziative indreçade ae realizazion, al svilup, ae difusion e al sostegn des produzions teatrâls in lenghe furlane».
__
Agns indaûr chei compits ju varès vûts di davuelzi la Farie teatrâl furlane, che e veve metût dongje la plui part dai sogjets che cumò a jentraran te Associazion. Chê esperience e je finide mâl, parcè varessie di funzionâ chest colp?
«La Farie teatrâl furlane no veve la fuarce economiche ni il ricognossiment de Associazion. Esistial il Teatri stabil in lenghe slovene? Sì, alore al à di esisti ancje chel in lenghe furlane che al varà di vê une dotazion finanziarie almancul compagne di chel sloven, ancje se i furlans a son plui dai slovens e a varessin di vê plui contribûts. Pe Fondazion o previodìn di partî cun 100 mil euros: 50 mil ju met il Comun e 50 mil la Arlef. Po, o larìn a bati casse in Regjon».
__
La prime produzion tal cartelon dal “Zuan di Udin”?
«Il prossim an. Sperìn che ancje l’Ent regjonâl teatrâl dal Friûl-Vignesie Julie le puarti ator».
__
Tra i siei obietîfs e jere ancje chel di meti in pîts la Cjase de furlanetât a Vile Toppani. A ce pont sino?
«La cjase e je di proprietât dal Comun, fin chê altre dì e jere de Provincie. I furlans a àn dirit a vê une lôr cjase, un lûc dulà che si puedi contâ la nestre culture. E deventarà chel che al è a Barcelone pai catalans, si trate dome di copiâ».
__
Cuant saraie pronte?
«A mancjin i bêçs. Viodìn se la Regjon nus da une man. Il prossim an o domandarai un finanziament di mût che tal 2021/’22 si puedi tacâ a lavorâ».
__
Stant che i furlans a rapresentin une des minorancis linguistichis plui numerosis in Europe, al veve cjapât l’impegn di ativâsi par puartâ a Udin la Agjenzie europeane pes lenghis regjonâls. Sono gnovis?
«Nissune gnove. Il lavôr si è fermât cuant che al è cambiât il Parlament. O speri che cualchi candidât o grup politic furlans a tirin fûr la cuistion dilunc de campagne eletorâl pes europeanis, ma e covente la poie di Rome, che no je scontade».
__
Une aziende furlane, tes setemanis stadis, e à domandât la cognossince dal furlan par assumi. Tancj a àn fevelât di discriminazion (che si ledi a lei il coment te prime pagjine, ndr), tancj altris a àn difindût la sielte. E tal public, pensial che al sedi necessari introdusi tai concors la cognossince de lenghe furlane?
«E je une bataie di percori. Probabil che il Tar si meti di traviers se o vessin di previodi la cognossince dal furlan come criteri obligatori intun concors. Mi promet, però, di fâlu. Bandirìn concors cun chest recuisît obligatori».
__
Lui al à firmât la letare li che 76 sindics de Assemblee de Comunitât linguistiche furlane a àn scrit ai cjâfs de Rai par domandâ une informazion plui atente aes minorancis linguistichis regjonâls e ecuilibrade tra ducj i teritoris de regjon e al à poiât ancje la ultime azion de Assemblee de Clif li che – se no saran cambiaments te situazion – si fevele di azions legâls. Fin a ce pont isal disponibil a lâ indevant su chest front?
«Il Comun di Udin al è in prime linie ancje ta cheste bataie. Di cuant che l’abonament Rai si paie cu la bolete de lûs, e duncje nol è plui pussibil boicotâlu, si pues dome ricori ai tribunâi par viodisi ricognossût il dirit a vê trasmissions radiotelevisivis in lenghe furlane, tant che a disin lis leçs. E po, al mancje ecuilibri te informazion, sbelançade su Triest, ma su chest la Rai e fâs fente di no capî».
__
Sul numar di Zenâr da “La Patrie dal Friûl”, il president dal Comitât pe autonomie e pal rilanç dal Friûl Paolo Fontanelli al domande che la cuistion furlane e sedi al centri des riformis istituzionâls e al denunzie che ducj i pas politics che o viodìn, a van bande un indebiliment dal Friûl a pro di Triest. Lui – che al è de stesse fuarce politiche ae maiorance in Regjon, la Leghe – condividial cheste analisi?
«Il Friûl al à di domandâ plui considerazion. E no si pues ridusisi a ripristinâ lis Provinciis come che a jerin prime. Al sarès di metisi dacuardi tra furlaniscj. Lu dîs di agns, e je di creâ, sul model dal Trentin-Sudtirôl, une regjon cun dôs realtâts aministrativis: di une bande, la Vignesie Julie, ma e pues jessi ancje la citât metropolitane di Triest, se le vuelin, e, di chê altre, il Friûl storic cu lis vecjis provinciis di Gurize, Pordenon e Udin».
__
Duncje, dentri Gurize. E Monfalcon?
«No, e je Bisiacarie. Dut câs, a decidaran chei di Monfalcon se lâ cun Triest, citât metropolitane o gnove Provincie speciâl che e sedi. Al è stât un grâf erôr che il Consei regjonâl nol vedi permetût di fâ un referendum consultîf su chest teme, une vergogne».
__
Ta cheste architeture istituzionâl e teritoriâl, Udin ce part aial?
«Udin al à simpri rapresentât il centri dal Friûl. E la sô centralitât, pe regjon furlane, e je peade ae sô posizion gjeografiche e a resons di caratar storic e culturâl, che a àn fat cressi la identitât furlane. Cualchidun – a Pordenon in particolâr – al pues no jessi dacuardi, ma bisugne capî la storie».
__
Se la storie e fisse il so rûl di capitâl dal Friûl, Udin cemût puedial zuiâlu in tiermins di svilup economic?
«Tal so ultin libri, il professôr Marzio Strassoldo al à dimostrât che doprâ la lenghe furlane al puarte svilup economic. Duncje, afermant la nestre identitât, si àn beneficis: tu deventis specific, origjinâl, parcè che tu dopris une lenghe diferente che e cualifiche un teritori e, duncje, ancje la sô produzion, ma o vin di fâ un salt di cualitât».
Al è tant ce fâ e une Universitât di Udin fedêl al so mandât istitutîf, che le voleve imprest di cressite culturâl e economiche par dut il Friûl, e che invezit al è stât «tradît», al marche Fontanini, e podarès deventâ riferiment e motôr inovatîf par un recupar de centralitât dal Friûl, che al passe ancje traviers il leam cun culture, storie e lenghe dal Friûl. Ta chest sens, Udin – in graciis dai siei aministradôrs, o almancul une part – «al pues deventâ model par dut il Friûl in merit de presince, visibilitât e ûs de lenghe furlane», une citât fuarte de sô identitât e braurose di rapresentâ dut il Friûl te promozion di chest fondamentâl element di ricjece culturâl.❚
par cure de redazion
INTERVISTE. Pietro Fontanini. Udin simpri plui furlan............
Fat bon il plan speciâl


text:
Tal vert da la me zoventût
la me anima ‘a è flurida
come un saresâr…
Blancia!
O mont dut clar,
cuant sanc daraia
il me còur al soreli
prima di sintî il savòur
di una saresa rossa?
Eddy Bortolussi (1943). Origjinari di Flauvigne di Forgjarie, al scrîf inte varietât di là da la aghe. In plui che poete, al è tradutôr, atôr, gjornalist, prosatôr. La nature e la contemplazion des sôs manifestazions a son il teme pricipâl de sô opare poetiche, che e je stade une vore preseade di Blâs Marin (in particolâr propit la liriche presentade culì), Zorz Faggin, Andreina Ciceri, Zuan Franc D’Aronco, Carli Sgorlon. Oparis di poesie: Seren (1968), Aga e tiara ((1972), Luna d’unviàr (1984). Pe prose a son di memoreâ Lis contis dal popul, racuelte di flabis e liendis popolârs furlanis.
par cure di Laurin Zuan Nardin
LA POESIE. Flurida (1968)............
Tal vert da la me zoventût


text:
AVRÎL – PRIME PAGJINE. EDITORIÂL – La lum no si distude ma o vin di dai vueli / Une violute ad ôr de strade / Ma parcè pe Cgil cjacarial dome e simpri Belci? / PAGJINE 2 – L’aur de mont, robât dai forescj / VIERS IL FRIÛL. No dome Sapade: ancje Sant Michêl al sburte par tornâ in Patrie / Gnove mostre dal mobil a Dimplan Giarle: une ativitât rivade ae cuinte gjenerazion / PAGJINE 3 – Une partide di balon pe nestre economie / Instalazion di implants: la crisi che e colpìs cence fâ rumôr / PAGJINE 4 – Il Front Furlan si prepare pes aministrativis / MAF in corse, Friûl Diferent in riflession / MUSIS DI…FACEBOOK. Esclamazions furlanis… di sucès / PAGJINE 5 – Dôs zimulutis a inluminin Stele / E torne a nassi la borgade plui sflandorose di Tarcint / LA VÔS DE CISL. Il 730/2014 e lis novitâts / PAGJINE 6 – La vere “spending review” e je costituide de manutenzion dal teritori e dal nestri paisaç agroforestâl, invezit che des oparis cjaris che a coventin par comedâ i dams dai diluvis, peâts ae mancjance di costants restaurs / PAGJINE 7 – SLOVENIE. La politiche si zuie il Ministeri pai slovens tal mont / AUSTRIE. Insegnament de lenghe mari par 32.000 arlêfs cun lidrîs forestis / FRIÛL EUROPE. Avrîl, timp di fieste: dal Romano Dives a Sa Die de Sa Sardigna / PAGJINE 8 – MUSICHE. Laipnessless, la novitât musicâl dal 2014 / MUSICHE. Fabian Riz e Orko Trio / La riviste «Gnovis pagjinis furlanis» in pericul / PAGJINE 9 – Culture furlane, alte ma platade / SIMPRI BOGNS. Giacomo Viola, No vin durmide une lûs. Testimonianze popolari nella Grande Guerra in Friuli, Udin, 1987 / AL CINE CUN BETE. La grande cjacarade / PAGJINE 10 – IL GRANT LUNARI DAL FRIÛL. Avrîl / GLESIE FURLANE: 40 agns di impegn pe lenghe e culture furlane. Tierce pontade / IL FERÂL. I furlans e il templi / PAGJINE 11 – Auguris a Federico Rossi pal Mittelfest / PAGJINE 12 – 1914-2014 IL CENTENARI DES BAUSIIS E DE VERGOGNE. Sîs mil ombris /
*** I articui a son disponibii fracant sul titul. Buine leture.
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
«E si fasin incuintre i dîs e s’in van come amîs/ ch’a ti lassin la gole di vin/ Come dut ce ch’a cress/ Ce ch’a cress e no si capiss/ Come ce ch’i vin fat in cuintretimp».
Une poesie lungje un album. Dopo velu scoltât al è cussì che si pues definî il disc di esordi di un dai plui grancj cjantautôrs furlans. Vincidôr de ultime edizion dal Festival de Cjançon furlane cun A no reste plui nuie e artist preseât no dome in Friûl pe sô poetiche e vôs, Franco Giordani nus conte il so prin album di solist, jessût tal 2015: Incuintretimp, pe etichete furlane Nota e za finalist de Targa Tenco 2015, sezion Opera prima.
A traviers lis notis di ghitare, armoniche, mandulin, flaut, bouzuki e banjo l’artist al vûl presentâ il Friûl.
Insiorât di notis autobiografichis, dai tescj des cjançons e imagjinis sugjestivis, l’album al met adun 13 tocs plui un speciâl. Il dut no dome par furlan ma ancje inte lenghe dal artist, il clautan, e daspò talian e inglês.
«Incuintretimp al puarte il scoltadôr a pensâ al timp che al passe, dal jessi cuintri, cirî l’incuintri, ma jessi simpri in cuintretimp»
«Il Friûl al è une miniere di musiciscj bravonons» nus conte Giordani, tabaiant di ducj i artiscj che al à clamât dongje par fâ l’album. «I tescj di diviersis cjançons ju ai scrits a cuatri mans cun i tant stimâts Luigi Maieron e Barbara Floreancig. O ai in plui domandât ai miei amîs di lungje date, Elvis Fior e Paolo Manfrin, di partecipâ aes regjistrazions parcè che a cognossin ben il gno “habitat” e o ai coinvolzût ancje strumentiscj che a podevin insiorâ i mei tocs cun la lôr personalitât (Simone Serafini, Tony Longheu, Miky Martina e Vittorio Vella). Par finî, Irene Dolzani e à zontât mil emozions di plui cun la so vôs bielonone».
Lis primis cjançons e fevelin propit dal timp, tacant cun Cuintretimp che i da il titul al album. Cul secont toc, Quando sei in guadagno, Giordani nus invide a cjapâ dut ce che al ven de vite e daspò al fevele dai moments di fame che dopo a vegnis dismenteâts cun Nel giro di uno sguardo. Cun Piel Scure e Gente persa per la città l’artist al cjale ae citât par contis di vite cuotidiane. E daspò, tacant cun Prove a dîmi tu, Cosa importa, Non ho mai e Solitudine e libertà l’artist nus fâs jentrâ tal so cûr, contantnus dal rapuart di cubie e di domandis che a cirin rispuestis. Infin al tabaie di musiche e sucès cun i ultins tocs Fum, La Ballata di Ricardo, La musica è una preghiera e Effetti speciali. L’album al à dentri un toc finâl in inglês: la interpretazion di Giordani di The Old Triangle, la balade dal irlandês Brendan Behan.
«O adori ducj i tocs, dal prin al ultin. Nel giro di uno sguardo al è forsit chel che i soi plui leât, parcè che o soi di simpri inmagât dal teme dal timp. O cjanti di fat Tutto accade presto, tra oggi e domani, tutto nel giro di uno sguardo. Al è dificil, ma o vin di cirî di vivi tal presint cun fuarce. Il passât no si pues cambiâ, il futûr no si pues previodi».
Il Cd si compre contatant le cjase discografiche Nota (dal sît www.nota.it o scrivint a info@nota,it), a l’Angolo della Musica in vie Aquileie a Udin, e si pues discjamâ di iTunes. Giordani al è za stât invidât a presentâ l’album in diviersis rassegnis e events internazionâi. Par dutis lis novitâts, imagjinis e notiziis sui concierts baste fracâ www.francogiordani.com. ❚
✒ Moira Pezzetta
_____________________________________
Biografie
Franco Giordani al svante un lungjissim percors musicâl, tacât cuant che al veve juste 14 agns.
Si è esibît come frontman des cover band Klautans e Top Secret e daspò i Lollipop, fondant i Bottle of Smoke.
L’artist al à une formazion a 360 grâts, come poete, musicist e autôr, partint dal rock plui agressîf fin ae musiche folk cun il cjantautôr cjargnel Luigi Maieron. Al à cjantât par Pape Giovanni Paolo II, partecipât al Mittelfest cun la Polifoniche udinese, al ere a Milan cun i grancj nons de musiche, come Francesco De Gregori e Enrico Ruggeri, a Torin par il 150m aniversari de Unitât di Italie, cun artiscj come Davide Van de Sfroos, Roberto Vecchioni, e infin cun Mauro Corona e Toni Capuozzo al à recitât in Tre uomini di parola. Tantis poesiis e componiments che al realize a àn ricevût premis e segnalazions a concors nazionâi e internazionâi e al va indevant a colaborâ cun grups in regjon e fûr. ❚✒ M.P.
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Words That Rhyme With "Characteristic" :
2 syllables:
Christic, cystic, distich, fistic, mistic, mystic, tristich
3 syllables:
artistic, autistic, ballistic, baptistic, buddhistic, cubistic, czaristic, deistic, eristic, fascistic, floristic, heuristic, holistic, juristic, linguistic, logistic, meristic, monistic, papistic, patristic, phlogistic, puristic, sadistic, simplistic, sophistic, statistic, stylistic, theistic, touristic, tropistic, tsaristic
4 syllables:
activistic, agonistic, alchemistic, altruistic, ameristic, amoristic, anarchistic, animistic, annalistic, aoristic, aphoristic, atheistic, belletristic, Bolshevistic, cabalistic, calvinistic, casuistic, catechistic, centralistic, chauvinistic, classicistic, coloristic, communistic, dualistic, dyslogistic, egoistic, egotistic, empiristic, erythristic, essayistic, eucharistic, eulogistic, euphemistic, fatalistic, feudalistic, futuristic, haggadistic, harmonistic, Hebraistic, hedonistic, Hellenistic, humanistic, inartistic, jingoistic, journalistic, legalistic, mechanistic, mithraistic, modernistic, moralistic, narcissistic, nationalistic, nativistic, naturistic, nihilistic, novelistic, optimistic, otocystic, pacifistic, pantheistic, parodistic, pessimistic, pianistic, platonistic, pluralistic, pugilistic, realistic, reformistic, scientistic, sciolistic, socialistic, specialistic, stalinistic, syllogistic, syncretistic, synergistic, terroristic, unartistic, unrealistic, urbanistic, voyeuristic
5 syllables:
absolutistic, anachronistic, anomalistic, antagonistic, antiballistic, antiphlogistic, aprioristic, behavioristic, behaviouristic, biologistic, cameralistic, capitalistic, collectivistic, criminalistic, deterministic, dialogistic, energetistic, expressionistic, hypocoristic, ideaistic, idealistic, illusionistic, impressionistic, liberalistic, metalinguistic, militaristic, misogynistic, monopolistic, naturalistic, nominalistic, opportunistic, paternalistic, polytheistic, positivistic, primitivistic, propagandistic, proselytistic, rationalistic, relativistic, revivalistic, ritualistic, romanticistic, surrealistic
6 syllables:
exhibitionistic, fundamentalistic, imperialistic, isolationistic, materialistic, neoclassicistic, nonrelativistic, oligopolistic, sensationalistic, sociolinguistic, sociologistic, spiritualistic, traditionalistic, uncharacteristic


text:
Istituzions e leçs de Patrie a forin scanceladis e cumò no si cjate di lôr nissune olme nancje tai libris de Universitât
O vierç il manuâl di Storie dal Dirit. Chel in adozion te universitât di Triest: nancje une peraule. Alore o provi a viodi se mai in cualchi manuâl di Storie Medievâl, simpri di nivel universitari, alc si pant, un paragrafut, une note par rimarcâ une situazion istituzionâl tant uniche in Europe e intal Mont, vie pe Ete di Mieç. E ven fûr la “Magna Charta Libertatum”, siglade di Zuan Cence Tiere intal 1215. E si dîs che il document al sarès ecezionâl, parcè che pe prime volte il podê e la autoritât di un re a vegnin limitâts. Si cite, simpri in Ingletiere, il “Magnum Concilium” di ete Normane, une specie di assemblee là che i sorestants de glesie e dal mont feudâl si riunivin dome par esprimi un parê consultîf al lôr re. Inte pagjine che e ven dopo si fevele des “Constitutiones Melfitanae”, voludis dal Imperadôr Fidrì II di Svevie, intal 1231. Dopo si fâs un salt fin ai stâts nazionâi de ete moderne, ven a stâi il secul XV. Pussibil? Di nissune bande, ma nancje lant a cirilu inte bibliografie, si fevele dal Parlament de Patrie dal Friûl, istituît tal 1228 par volontât dal Patriarcje Bertold von Andechs (1218-1251).
◆ Par jessi scrupulôs e precîs, il plui antîc document vignût fûr di cheste istituzion impuartantone al puarte la date dai 14 di Avost dal 1228. Une assemblee tant plui impuartante di une curie feudâl antighe, dal moment che e vantave dirit di rapresentance no dome pai siôrs dai cjistiei o pai grancj esponents de glesie, tant che i abâts o i clerics, ma ancje pes Comunitâts là che la componente borghese, ven a stâi marcjadants, nodârs, juriscj, artesans a volevin difindi i lôr dirits e fâ sintî la lôr vôs. Cuant che e je rivade Vignesie intal 1420, lu à mantignût. No à vût il coraç di sierâlu, ma di fat lu à svuedât di chê autonomie e di chê impuartance che al veve. E cussì, al è lât indenant adiriture fin al 1805, cuant che al à finît di lavorâ dal dut. Ma ce isal un Parlament cence une Costituzion? Ce grant om, e ce grant patriarcje Marquart, il fi di Indrì di Randeck, cavalîr de Svevie! Fin di subit al veve dimostrade une grande passion pal dirit. E in efiets, al veve studiât a Bologne par cinc agns i codiçs e i manuscrits che i derin la licence di insegnant universitari. Il Friûl lu cognosseve plui che ben, se bielzà ai 16 di Mai dal 1336, cuant che al veve dome trente agns, al vignì clamât a direzi la prepositure di Bamberg, che e controlave dute le Valcjanâl e il so bosc grandonon. Nomenât patriarcje di Aquilee ai 23 di Avost dal 1365, nol lassarà cori nancje un an dal so insediament cence regalâ ae Patrie un gnûf ordenament judiziari. Inte date dai 23 di Avrîl dal 1366, inte sede dal Parlament patriarchin, si metè man a une grande riforme dal dirit par preparâ un imprest adat ae modernitât dai timps. Cussì, Marquart al metè adun une comission di predis, nobii e rapresentants di dutis lis comunitâts: insome, une assemblee costituente vere e proprie, rispietose de rapresentance di ogni ordenament civîl. Il lavôr al vignarà considerât ben fat e impuartant, tant che ai 11 di Jugn dal 1366 a nassin lis “Constitutiones Patriae Foriiulii”: un lavôr fondamentâl, che al cjape sù une esigjence antighe, là che za il preseât patriarcje Bertrant, tal 1336, al racomandave di meti par iscrit il dirit dal Friûl, cuntune atenzion particolâr pes categoriis plui indifesis, ven a stâi i fruts, i vuarfins, lis feminis, massimementri chês che a vevin di maridâsi e a podevin vê problemis di dote. Insome, une azion sociâl che ancje in dì di vuê e reste esemplâr, model di sapience e di justizie. La grande intuizion di Marquart e fo ancje chê di meti in man i documents di rielaborâ a une comission di esperts furlans: no int che e vignive di fûr, che no veve esperience des esigjencis dal vivi nostran, ma professioniscj preparâts e tal stes timp inserîts inte vite di chês comunitâts che a varessin vût di jessi regoladis de gnove leç. Il gnûf si spose cul antîc, la modernitât e scolte la tradizion. Tal 1371, ai 16 di Novembar, il patriarcje al zonte ae Costituzion une vôs incredibilmentri urgjente: ancje lis feminis a varan il dirit inte sucession de ereditât tant che i oms. Nissune maravee che pôc plui di cent agns dopo, l’umanist furlan Pieri Zocul al decidè di tradusilis dal latin intune opare publicade inte buteghe udinese di Gjerart di Fiandre in plene dominazion veneziane: al sarà il secont libri stampât in Friûl. Il prin al jere il ricetari di cusine dal patriarcje. Insome, se si trate di un bon vivi, si scomence de taule e si va indenant cul dirit! ❚